**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2016-08-09** Nr. **TAR1-91**

Posėdis įvyko 2016 m. rugpjūčio 05 d. (14.30 – 15.30)

Posėdžio pirmininkė Rūtenė Marčiūtė, Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Dalyvavo: Jurgita Činauskaitė–Cetiner, Akvilė Gedrimaitė, Agnė Kovalenkaitė, Rūtenė Marčiūtė, Paulius Martinkėnas, Alina Vaičekauskienė (į posėdį atvyko svarstant 3 klausimą), Saulius Žukauskas, Vaida Žvikienė.

DARBOTVARKĖ:

1. Dėl jaunimo projektų paraiškų reitingavimo procedūros nustatymo (pranešėja R. Marčiūtė)
2. Dėl finansuojamų jaunimo projektų paraiškų reitinguoto sąrašo su rekomenduojamomis sumomis patvirtinimo ir teikimo Savivaldybės administracijos direktoriui (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)
3. Kiti klausimai

1. SVARSTYTA. Dėl jaunimo projektų paraiškų reitingavimo procedūros nustatymo (pranešėja R. Marčiūtė)

Kalbėjo R. Marčiūtė, V. Žvikienė, A. Gedrimaitė, S. Žukauskas, P. Martinkėnas

Atsižvelgiant į mažą pateiktų jaunimo projektų paraiškų skaičių, buvo pasiūlyta paraiškų nereitinguoti ir vadovaujantis jaunimo projektų vertinimo komisijos kokybinio vertinimo rekomendacijomis balsuoti ties kiekviena paraiška dėl siūlymo jai skirti arba neskirti dalinį finansavimą iš savivaldybės biudžeto.

V. Žvikienė pasiūlė, jog A. Gedrimaitė ir R. Marčiūtė, kaip JRT narės deleguotos į jaunimo projektų vertinimo komisiją, trumpai pristatytų projektus ir komisijos išvadas.

S. Žukauskas pasiūlė svarstyti galimybę tik iš dalies finansuoti paraiškoje įvardintas veiklas.

R. Marčiūtė ir J. Činauskaitė–Cetiner pasiūlė S. Žukausko pasiūlymą atmesti, nes dėl mažo paraiškų skaičiaus yra galimybę finansuoti visas projekto veiklas.

NUTARTA:

1. Jaunimo projektų paraiškų nereitinguoti.
2. Vadovaujantis jaunimo projektų vertinimo komisijos kokybinio vertinimo rekomendacijomis balsuoti ties kiekviena paraiška ir siūlyti jai skirti arba neskirti dalinį finansavimą iš savivaldybės biudžeto lėšų.
3. Siūlyti Klaipėdos m. savivaldybės administracijos direktoriui finansuoti visas rekomenduojamose finansuoti jaunimo projektų paraiškose nurodytas veiklas.

2. SVARSTYTA. Dėl finansuojamų jaunimo projektų paraiškų reitinguoto sąrašo su rekomenduojamomis sumomis patvirtinimo ir teikimo Savivaldybės administracijos direktoriui (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)

Kalbėjo R. Marčiūtė, J. Činauskaitė-Cetiner. A. Gedrimaitė, S. Žukauskas, P. Martinkėnas

A. Gedrimaitė ir R. Marčiūtė, kaip JRT narės deleguotos į jaunimo projektų vertinimo komisiją, trumpai pristatė projektus ir komisijos išvadas.

Prasidėjus balsavimui, daugiausiai diskusijų kilo svarstant asociacijos Jaunimo organizacija Darbas projekto paraišką. A. Gedrimaitė išsakė savo argumentus dėl šios organizacijos pateikto projekto ir pasiūlė JRT nariams neskirti finansavimo šiai organizacijai. S. Žukauskas ir P. Martinkėnas atkreipė dėmesį, jog asociacijos Jaunimo organizacija Darbas projektas galėtų būti sietinas su politine kampanija. R. Marčiūtė ir J. Činauskaitė–Cetiner pasiūlė šį projektą finansuoti, kadangi šio projekto idėja yra gera, per įvairias veiklas apjungia didelį jaunimo skaičių ir yra tęstinė (studentų žaidynės vyktų jau 3 kartą, tik projekto pareiškėjas šiais metais yra kita organizacija).

J. Činauskaitė–Cetiner dėl praktiškesnės biudžeto lėšų apskaitos pasiūlė jaunimo projektams rekomenduojamas skirti sumas iš savivaldybės biudžeto lėšų suapvalinti iki sveiko eurų skaičiaus.

NUTARTA:

1. Patvirtinti 2016 m. jaunimo projektų paraiškų sąrašą su rekomenduojamomis skirti sumomis (suapvalinus jas iki sveiko skaičiaus) iš Klaipėdos m. savivaldybės biudžeto lėšų:

|  |  |  |  |  |  |
| --- | --- | --- | --- | --- | --- |
| **Reg. Nr.** | **Organizacijos pavadinimas** | **Projekto pavadinimas** | **Rekomendacija Klaipėdos m. savivaldybės administracijos direktoriui** | **Rekomenduojama skirti suma iš savivaldybės biudžeto lėšų, Eur** | **Balsavimo rezultatai\*** |
| **1** | **VŠĮ KLAIPĖDOS VALSTYBINĖ KOLEGIJA** | KALĖDOSE VISI KARTU | Rekomenduojama Projektui  skirti finansavimą | **1.994,00** | Vienbalsiai |
| **2** | **ASOCIACIJA „KLAIPĖDOS ŽALIEJI“** | KLAIPĖDOS JAUNIMO EKOLOGINIS UGDYMAS PER MOKYKLOS APLINKOS ORO BEI SKLYPO DIRVOŽEMIO TARŠOS TYRIMĄ | Rekomenduojama Projektui  finansavimo neskirti | **0,00** | Vienbalsiai |
| **3** | **ASOCIACIJA JAUNIMO ORGANIZACIJA DARBAS** | „KLAIPĖDOS STUDENTŲ ŽAIDYNĖS“ (KSŽ) | Rekomenduojama Projektui  skirti finansavimą | **2.000,00** | „už“ – 4  „prieš“ – 2  „susilaikė“ - 1 |
| **4** | **KLAIPĖDOS JAUNIMO ORGANIZACIJŲ ASOCIACIJA „APSKRITASIS STALAS“** | EI! KALBA KLAS | Rekomenduojama Projektui  skirti finansavimą | **2.000,00** | „už“ – 6  „susilaikė“\*\* – 1 |
| **5** | **ASOCIACIJA JŪRŲ SKAUTIJA „DIVYTIS“** | „JŪRŲ SKAUTŲ ATGIMIMAS - 2016“ | Rekomenduojama Projektui  finansavimo neskirti | **0,00** | Vienbalsiai |
| **6** | **KLAIPĖDOS MIESTO EKOLOGŲ KLUBAS „ŽALIOJI ŽEMĖ“** | ŽALIOJI SAVANORYSTĖ III | Rekomenduojama Projektui  skirti finansavimą | **1.998,00** | Vienbalsiai |

\*- balsavime dalyvavo 7 JRT nariai, nes A. Vaičekauskienė į posėdį pavėlavo ir svarstant šį klausimą nedalyvavo.

\*\* - susilaikė A. Kovalenkaitė, kuri yra šios organizacijos l. e. p. pirmininkė.

1. Įpareigoti jaunimo reikalų tarybos pirmininkę R. Marčiūtę iki 2016-08-12 pateikti Klaipėdos m. savivaldybės administracijos direktoriui finansuojamų jaunimo projektų paraiškų sąrašą su rekomenduojamomis finansuoti iš savivaldybės biudžeto lėšų sumomis.
2. Įpareigoti Klaipėdos m. savivaldybės jaunimo reikalų koordinatorę J. Činauskaitę-Cetiner informaciją apie Konkurso rezultatus paskelbti jaunimo projektų dalinio finansavimo iš savivaldybės biudžeto lėšų nuostatuose nustatyta tvarka.

3. SVARSTYTA. Kiti klausimai

Kalbėjo R. Marčiūtė.

Buvo pristatyta informacija dėl Jaunimo reikalų departamento prie Socialinės apsaugos ir darbo ministerijos 2016 m. rugsėjo 27-28 dienomis organizuojamų mokymų Savivaldybių jaunimo reikalų tarybų (toliau – SJRT) nariams, kurių tikslas – efektyvinti SJRT veiklą, atsižvelgiant į kylančias problemas ir klausimus. Į šiuos mokymus prašoma deleguoti 4-5 SJRT atstovus tiek iš savivaldybės institucijų ar įstaigų, tiek iš jaunimo organizacijų pusės, į organizuojamus mokymus, kurie galėtų dalyvauti 100 % mokymų. (2 priedas)

Norą dalyvauti išreiškė Akvilė Gedrimaitė, Agnė Kovalenkaitė, Rūtenė Marčiūtė, Alina Vaičekauskienė. Jurgita Činauskaitė–Cetiner informavo, jog dalyvauti negalės dėl komandiruotės pagal URBACT programos tarptautinį projektą „Gen\_Y City“.

R. Marčiūtė paprašė jaunimo reikalų koordinatorės dar kartą informuoti JRT narius apie šiuos mokymus ir asmeniškai paklausti, kas dar iš JRT narių galėtų juose dalyvauti.

NUTARTA:

1. Į Jaunimo reikalų departamento prie Socialinės apsaugos ir darbo ministerijos 2016 m. rugsėjo 27-28 dienomis organizuojamus mokymus Savivaldybių jaunimo reikalų tarybų (toliau – SJRT) nariams deleguoti A. Gedrimaitę, A. Kovalenkaitę, R. Marčiūtę, A. Vaičekauskienę.
2. Įpareigoti Klaipėdos m. savivaldybės administracijos jaunimo reikalų koordinatorę J. Činauskaitė-Cetiner JRT nariams el. paštu persiųsti visą su šiais mokymais susijusią informaciją ir .
3. jaunimo informavimo ir bendradarbiavimo tinklo kūrimo poreikių ir pasiūlymų anketą ir asmeniškai paklausti, kas dar iš JRT narių galėtų juose dalyvauti.
4. Įpareigoti Klaipėdos m. savivaldybės administracijos jaunimo reikalų koordinatorę J. Činauskaitė-Cetiner užtikrinti JRT narių registraciją į renginį.

|  |  |
| --- | --- |
| Posėdžio pirmininkas | Rūtenė Marčiūtė |
|  | |
| Posėdžio sekretorius | Jurgita Činauskaitė-Cetiner |